मिल सञ्चालनका लागि राउतले कसरी इजाजत प्राप्त गरे भन्ने अझै अन्योल रहेको भण्डारीले बताए । लामो समयदेखि अवैध रूपमा सञ्चालनमा रहेको मिलबाट नियमित रूपमा सिरहा, सप्तरीलगायतका अन्य जिल्लामा काठ निर्यात हुने गरेको थियो । स्थानीयले पटक–पटक मिलबाट अवैध रूपमा काठ बिक्री वितरण गरेको भन्दै जिल्ला वन कार्यालयमा गुनासो गरे पनि बेवास्ता गरेको बताएका छन् । अवैध स–मिल दुई वर्षअघिदेखि सञ्चालनमा आएको थियो ।
